CELEX: 31983R3166
Language: el
Date: 1983-10-26 00:00:00
Title: Κανονισμός (ΕΟΚ) αριθ. 3166/83 της Επιτροπής της 26ης Οκτωβρίου 1983 σχετικά με τις αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, για σχέδια επενδύσεων στον τομέα της αλιείας και της υδατοκαλλιέργειας

Avis juridique important

|

31983R3166

Κανονισμός (ΕΟΚ) αριθ. 3166/83 της Επιτροπής της 26ης Οκτωβρίου 1983 σχετικά με τις αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, για σχέδια επενδύσεων στον τομέα της αλιείας και της υδατοκαλλιέργειας  

Επίσημη Εφημερίδα αριθ. L 316 της 15/11/1983 σ. 0001 - 0002 Ισπανική ειδική έκδοση: Κεφάλαιο 04 τόμος 2 σ. 0190  Πορτογαλική ειδική έκδοση : Κεφάλαιο 04 τόμος 2 σ. 0190 

ΚΑΝΟΝΙΣΜΟΣ (ΕΟΚ) αριθ. 3166/83 ΤΗΣ ΕΠΙΤΡΟΠΗΣ της 26ης Οκτωβρίου 1983 σχετικά με τις αιτήσεις συδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, για σχέδια επενδύσεων στον τομέα της αλιείας και της  υδατοκαλλιέργειαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2908/83 του Συμβουλίου της 4ης Οκτωβρίου 1983 για την καθιέρωση κοινής δράσης αναδιάρθρωσης, εκσυγχρονισμού και ανάπτυξης στον τομέα της αλιείας και ανάπτυξης στο τομέα της υδατοκαλλιέργειας (1), και ιδίως το άρθρο 12  παράγραφος 4,  Εκτιμώντας:  ότι οι αιτήσεις συνδρομής που υποβάλλονται στο πλαίσιο της κοινής δράσης που προβλέπεται στον κανονισμό (ΕΟΚ) αριθ. 2908/83 πρέπει να περιέχουν όλα τα στοιχεία που επιτρέπουν την εξέταση των σχεδίων σύμφωνα με τα κριτήρια που έχουν διατυπωθεί- ότι τα στοιχεία αυτά πρέπει να παρουσιασθούν με ομοιόμορφο τρόπο προκειμένου να διευκολύνεται η ταχεία εξέταση και ο συγκριτικός έλεγχος των αιτήσεων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Οι αιτήσεις συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, για σχέδια επενδύσεων στον τομέα της αλιείας και της υδατοκαλλιέργειας πρέπει να περιέχουν τα στοιχεία και τα έγγραφα που  υποδεικνύονται στα παραρτήματα.  2. Οι αιτήσεις υποβάλλονται στην Επιτροπή σε δύο αντίγραφα. Κάθε δικαιολογητικό ή άλλο έγγραφο εκτός από τα έντυπα που προβλέπονται στα παραρτήματα αυτά μπορεί να υποβληθεί σε ένα αντίγραφo.  3. Οι αιτήσεις που δεν πληρούν τις προϋποθέσεις των παραγράφων 1 και 2 δεν λαμβάνονται υπόψη για τη χορήγηση συνδρομής.  4. Οι αιτήσεις που υποβάλλονται στο πλαίσιο του κανονισμού (ΕΟΚ) αριθ. 31/83 του Συμβουλίου της 21ης Δεκεμβρίου 1982 περί ενδιάμεσης κοινής δράσης αναδιαρθρώσεως του τομέα της παράκτιας αλιείας και της υδατοκαλλιέργειας (2), γίνονται επίσης δεκτές με τη  μορφή που προβλέπεται από τον κανονισμό (ΕΟΚ) αριθ. 2572/78 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1898/80 (4).   Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Οκτωβρίου 1983.  Για την Επιτροπή Γεώργιος ΚΟΝΤΟΓΕΩΡΓΗΣ Μέλος της Επιτροπής  (1) ΕΕ αριθ. L 290 της 22. 10. 1983, σ. 1.  (2) ΕΕ αριθ. L 5 της 7. 1. 1983, σ. 1.  (3) ΕΕ αριθ. L 308 της 1. 11. 1978, σ. 19.  (4) ΕΕ αριθ. L 187 της 21. 7. 1980, σ. 1.      ΠΑΡΑΡΤΗΜΑ I   ΑΙΤΗΣΗ ΣΥΝΔΡΟΜΗΣ ΤΟΥ ΕΓΤΠΕ (Να συμπληρωθεί για κάθε πλοίο στη γραφομηχανή ή με κεφαλαία γράμματα σε δύο αντίγραφα)    ΠΑΡΑΡΤΗΜΑ Α   ΔΙΟΙΚΗΤΙΚΟ ΕΓΓΡΑΦΟ ΠΟΥ ΑΦΟΡΑ ΤΟ ΣΧΕΔΙΟ (Να συμπληρωθεί από το κράτος μέλος)    Παράρτημα Β  Γενική περιγραφή του σχεδίου Η εξέταση κάθε σχεδίου, από πλευράς των υπηρεσιών της Επιτροπής, θα πραγματοποιηθεί με την ανάλυση των παρακάτω στοιχείων που πρέπει να προσαρτώνται στην αίτηση συνδρομής και στο παράρτημα Α που συμπληρώνεται από το κράτος μέλος:  α) Ένα ερωτηματολόγιο (Β 1) και τα τυχόν παραρτήματα σωστά συμπληρωμένα:  - για κατασκευή πλοίων (Β 2, Β 3, Γ 1, Γ 3),  - για εκσυγχρονισμό πλοίων (Β 3, Γ 2, Γ 3).  β) Μία σύντομη περιγραφική έκθεση περιέχουσα τις παρακάτω πληροφορίες (δύο σελίδες το μέγιστο, ακόμη και χειρόγραφες):  - ελεύθερες παρατηρήσεις του δικαιούχου σχετικά με τη γενική κατάσταση του στόλου που ευρίσκεται στο λιμάνι εξόρμησης που αφορά το σχέδιο- - περιγραφή δραστηριότητας, διπλώματα, πείρα του δικαιούχου, ως επίσης, εάν είναι αναγκαίο, του πλοιάρχου του σκάφους του εν λόγω σχεδίου- - αναμενόμενα αποτελέσματα από την πραγματοποίηση της επένδυσης που προβλέπεται από το σχέδιο, ιδίως σε σχέση με:  - την τοπική οικονομία,  - τους αλιευτικούς πόρους,  - την αποδοτικότητα της επιχείρησης,  - τις ανάγκες της αγοράς,  - τις συνθήκες εργασίας και την ασφάλεια.  γ) Τα οικονομικά στοιχεία που προβλέπονται στο παράρτημα Δ 1 (προϋπολογισμός), λαμβάνοντας υπόψη ότι ο δικαιούχος μπορεί εναλλακτικά να χορηγήσει αντίγραφο των ισολογισμών που απαιτεί η εθνική νομοθεσία του. Σε περίπτωση αυτή, παρακαλείται να  συμπληρώσει το λιγότερο τα πλαίσια που αφορούν τα σύνολα των διαφόρων θέσεων που παρουσιάζονται στο παράρτημα Δ 1.  Για τον δικαιούχο που δεν οφείλει νομικά να συμπληρώσει προϋπολογισμό, μόνο τα πλαίσια που αφορούν τα σύνολα των διαφόρων θέσεων που παρουσιάζονται στο παράρτημα Δ 1 οφείλεται να συμπληρωθούν.  Ο δικαιούχος του οποίου η αίτηση χρηματοδότησης αφορά την πραγματοποίηση επένδυσης ενός ποσού μικρότερου από 150 000 ECU (το ύψος σε εθνικό νόμισμα θα κοινοποιηθεί από τις αρμόδιες εθνικές διοικητικές υπηρεσίες) δεν είναι υποχρεωμένος να συμπληρώσει το  παράρτημα Δ 1.  δ) Όσον αφορά λογαρισμούς εκμετάλλευσης, τα πλαίσια των παραρτημάτων Δ 2, ή Δ 3 και Δ 4 ή Δ 5 πρέπει να συμπληρωθούν σε όλες τις περιπτώσεις ανάλογα με τον τύπο του συμβολαίου με το πλήρωμα (μέρη ή μισθός), εννοουμένου ότι κάθε συμπληρωματική  λεπτομέρεια θα εκτιμηθεί ιδιαίτερα από την Επιτροπή.  Κάθε σχέδιο που δε συνοδεύεται από έκθεση ή ερωτηματολόγιο σωστά συμπληρωμένο, καθώς και από παραρτήματα, δε θα είναι δυνατόν να εξετασθεί από τις υπηρεσίες της Επιτροπής και θα απορρίπτεται λόγω έλλειψης επαρκών πληροφοριών.  Κρίνεται σκόπιμο να υπογραμμισθεί ότι ακόμη και αν η σύνταξη μιας έκθεσης φαίνεται εκ πρώτης όψεως ένα πολύπλοκο έργο, αυτή θα επιτρέψει να εκτιμηθεί καλύτερα το ενδιαφέρον που παρουσιάζουν οι εν λόγω επενδύσεις.  Σημείωση Ο δικαιούχος ενημερώνεται ότι σε περίπτωση χρηματοδότησης σχεδίων από την Επιτροπή, αυτά πρέπει να πραγματοποιηθούν σύμφωνα με τα προβλεπόμενα από την έκθεση που συνοδεύει το σχέδιο. Εάν πρέπει να επέλθουν σημαντικές μεταβολές στα χαρακτηριστικά και  στις διαστάσεις του σκάφους ή στα κύρια σημεία του προγράμματος εργασιών, η Επιτροπή πρέπει να έχει ενημερωθεί πριν λάβει την απόφαση χορήγησης συνδρομής.  Κάθε τροποποίηση των εργασιών, που θα επέλθει μετά την απόφαση αυτή, θα χρειασθεί μία νέα εξέταση του σχεδίου που δύναται, ενδεχομένως, να οδηγήσει σε ματαίωση της συνδρομής, εάν οι τροποποιήσεις που επήλθαν στο σχέδιο θεωρηθούν απαράδεκτες.   ΠΑΡΑΡΤΗΜΑ Β1   ΕΡΩΤΗΜΑΤΟΛΟΓΙΟ Κατασκευή και εκσυγχρονισμός των αλιευτικών σκαφών    ΠΑΡΑΡΤΗΜΑ Β2   ΔΗΛΩΣΗ ΑΠΟΣΥΡΣΗΣ (προαιρετική)    ΠΑΡΑΡΤΗΜΑ Β3   ΠΕΡΙΓΡΑΦΗ ΤΩΝ ΜΟΝΑΔΩΝ ΠΟΥ ΑΝΗΚΟΥΝ ΣΤΟΝ ΔΙΚΑΙΟΥΧΟ (Να συμπληρωθεί για κάθε αλιευτικό σκάφος που ανήκει στον δικαιούχο 50% κατ' ελάχιστο)    ΠΑΡΑΡΤΗΜΑ Γ1   ΠΕΡΙΓΡΑΦΗ ΤΟΥ ΝΕΟΥ ΣΚΑΦΟΥΣ (ΣΧΕΔΙΑ ΚΑΤΑΣΚΕΥΗΣ)    ΠΑΡΑΡΤΗΜΑ Γ2   ΠΕΡΙΓΡΑΦΗ ΤΩΝ ΠΡΟΒΛΕΠΟΜΕΝΩΝ ΕΡΓΑΣΙΩΝ (ΣΧΕΔΙΑ ΕΚΣΥΓΧΡΟΝΙΣΜΟΥ)    ΠΑΡΑΡΤΗΜΑ Γ3   ΑΝΑΚΕΦΑΛΑΙΩΣΗ ΤΟΥ ΚΟΣΤΟΥΣ ΤΩΝ ΠΡΟΒΛΕΠΟΜΕΝΩΝ ΕΡΓΑΣΙΩΝ  (1)  (Να συμπληρωθεί σε όλες τις περιπτώσεις)    ΠΑΡΑΡΤΗΜΑ Δ1   ΣΥΝΟΠΤΙΚΟΣ ΙΣΟΛΟΓΙΣΜΟΣ    ΠΑΡΑΡΤΗΜΑ Δ2   ΣΥΝΟΠΤΙΚΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΓΙΑ ΤΑ ΤΡΙΑ ΠΡΟΗΓΟΥΜΕΝΑ ΧΡΟΝΙΑ ΟΣΟΝ ΑΦΟΡΑ ΤΟ ΣΥΝΟΛΟ ΤΗΣ ΕΠΙΧΕΙΡΗΣΗΣ (Συμπληρώστε αυτό το παράρτημα στην περίπτωση των συμβολαίων με ποσοστά- σε άλλες περιπτώσεις, συμπληρώστε το  παράρτημα Δ3)    ΠΑΡΑΡΤΗΜΑ Δ3   ΣΥΝΟΠΤΙΚΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΓΙΑ ΤΑ ΤΡΙΑ ΠΡΟΗΓΟΥΜΕΝΑ ΧΡΟΝΙΑ ΟΣΟΝ ΑΦΟΡΑ ΤΟ ΣΥΝΟΛΟ ΤΗΣ ΕΠΙΧΕΙΡΗΣΗΣ (Συμπληρώστε αυτό το παράρτημα στην περίπτωση συμβάσεων εργασίας με μισθό)    ΠΑΡΑΡΤΗΜΑ Δ4   ΠΡΟΒΛΕΠΟΜΕΝΟΣ ΣΥΝΟΠΤΙΚΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΟΣΟΝ ΑΦΟΡΑ ΤΟ ΣΚΑΦΟΣ ΓΙΑ ΤΟ ΟΠΟΙΟ ΖΗΤΕΙΤΑΙ Η ΟΙΚΟΝΟΜΙΚΗ ΕΝΙΣΧΥΣΗ (Συμπληρώστε αυτό το παράρτημα στην περίπτωση των συμβολαίων με ποσοστά- σε άλλες περιπτώσεις,  συμπληρώστε το παράρτημα Δ5)    ΠΑΡΑΡΤΗΜΑ Δ5   ΠΡΟΒΛΕΠΟΜΕΝΟΣ ΣΥΝΟΠΤΙΚΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΟΣΟΝ ΑΦΟΡΑ ΤΟ ΣΚΑΦΟΣ ΓΙΑ ΤΟ ΟΠΟΙΟ ΖΗΤΕΙΤΑΙ Η ΟΙΚΟΝΟΜΙΚΗ ΕΝΙΣΧΥΣΗ (Συμπληρώστε αυτό το παράρτημα στην περίπτωση συμβάσεων εργασίας με μισθό)     (1) Αυτή η ανακεφαλαίωση έχει σαν αντικείμενο να ομαδοποιήσει τις διάφορες κατηγορίες δαπανών. Η αναφορά στις προσφορές του παραρτήματος της αίτησης είναι πολύ σημαντική γιά τον έλεγχο.      ΠΑΡΑΡΤΗΜΑ II   ΑΙΤΗΣΗ ΣΥΝΔΡΟΜΗΣ ΤΟΥ ΤΑΜΕΙΟΥ (Να συμπληρωθεί στη γραφομηχανή ή με κεφαλαία γράμματα σε δύο αντίγραφα)    ΠΑΡΑΡΤΗΜΑ Α   ΔΙΟΙΚΗΤΙΚΟ ΕΓΓΡΑΦΟ ΠΟΥ ΑΦΟΡΑ ΤΟ ΣΧΕΔΙΟ (Να συμπληρωθεί από το κράτος μέλος)    ΠΑΡΑΡΤΗΜΑ Β  Γενική περιγραφή του σχεδίου Η εξέταση κάθε σχεδίου, από πλευράς των υπηρεσιών της Επιτροπής, θα πραγματοποιηθεί με την ανάλυση των παρακάτω στοιχείων που πρέπει να προσαρτώνται στην αίτηση και στο παράρτημα Α που συμπληρώνεται από το κράτος μέλος:  α) Μία περιγραφική έκθεση που να δίνει όλες τις λεπτομέρειες που απορρέουν από την πολυπλοκότητα του σχεδίου, και ιδιαίτερα:  - παρατηρήσεις του δικαιούχου για τη χρησιμότητα της ανάπτυξης υδατοκαλλιέργειας στην τοποθεσία όπου η επένδυση θα πραγματοποιηθεί- - λεπτομέρειες σχετικά με τις πληροφορίες που ελήφθησαν συνοπτικά στο σημείο Α 2 του ερωτηματολογίου (ενδεχομένως)- - πλεονεκτήματα που θα προκύψουν από την πραγματοποίηση της επένδυσης που προβλέπεται από το σχέδιο, λαμβάνοντας υπόψη:  - την ύπαρξη παρόμοιων επενδύσεων σε ενέργεια και την οικονομική κατάσταση αυτών,  - την τεχνολογία που χρησιμοποιείται και πρέπει να αναλύεται λεπτομερώς,  - την απόδοση που προβλέπεται,  - τις ανάγκες της αγοράς.  β) Ένα ερωτηματολόγιο (Β 1) συνταχθέν κατά το μέρος Α και Β και συμπληρωμένο, ενδεχομένως, από φωτογραφίες καθώς και από τυχόν παραρτήματα (τίτλος ιδιοκτησίας γης, ή ενοικίασης για μεγάλο χρονικό διάστημα, παραχωρήσεις του δημοσίου, άδειες κατασκευής  κλπ.).  γ) Μία ανακεφαλαίωση του κόστους των εργασιών (Β 2) με προσαρτημένα τα δικαιολογητικά έγγραφα (προσφορές για τις κατασκευές και προσφορές των οίκων που ειδικεύονται στην παράδοση μηχανών και διαφόρων εξοπλισμών. Σχέδια και χρονοδιάγραμμα των εργασιών).   δ) Τα οικονομικά στοιχεία που προβλέπονται στο παράρτημα Δ 1 (ισολογισμοί), λαμβάνοντας υπόψη ότι ο δικαιούχος μπορεί εναλλακτικά να παρουσιάσει ισολογισμούς που απαιτεί η εθνική του νομοθεσία. Στην περίπτωση αυτή, παρακαλείται να συμπληρώσει  τουλάχιστον τα συνολικά ποσά που αφορούν τις διάφορες θέσεις, με πλαίσιο, του παραρτήματος Δ 1.  Για τον δικαιούχο που δεν οφείλει νομικά να συμπληρώσει δελτίο ισολογισμών, μόνο οι θέσεις με πλαίσιο που αφορούν τα συνολικά ποσά των διαφόρων σημείων του παραρτήματος Δ 1 πρέπει να συπληρωθούν.  ε) Οσον αφορά τους λογαριασμούς, τα παραρτήματα Δ 2 και Δ 3 οφείλεται να συμπληρώνονται σε όλες τις περιπτώσεις.  Κάθε σχέδιο που δεν συνοδεύεται από έκθεση ή ερωτηματολόγιο, καθώς και από τα παραρτήματα, δεν θα είναι δυνατόν να εξετασθεί από τις υπηρεσίες της Επιτροπής, δεν θα είναι δυνατόν να ληφθεί υπόψη για μια οικονομική ενίσχυση από το Ταμείο και θα  απορριφθεί λόγω έλλειψης επαρκών πληροφοριών.  Κρίνεται σκόπιμο να υπογραμμισθεί ότι ακόμα και αν η σύνταξη μιας έκθεσης φαίνεται στον δικαιούχο εκ πρώτης όψεως ένα πολύπλοκο έργο, αυτή καθώς και το ερωτηματολόγιο θα επιτρέψουν να εκτιμηθούν καλύτερα οι λόγοι της επένδυσης που πρόκειται να  πραγματοποιήσει, το ενδιαφέρον για τον προσανατολισμό των διαρθρώσεων στον τομέα της υδατοκαλλιέργειας και να δοθεί τελικά ο βαθμός της προτεραιότητας του σχεδίου.  Σημείωση Ο δικαιούχος ενημερώνεται ότι σε περίπτωση χρηματοδότησης των σχεδίων από την Επιτροπή, αυτά πρέπει να πραγματοποιηθούν κατά τον τύπο που προβλέπεται από την τεκμηρίωση που προσαρτάται στο σχέδιο. Εάν πρέπει να επέλθουν σημαντικές μεταβολές στο  πρόγραμμα των εργασιών (ουσιαστικές αλλαγές στις διάφορες εργασίες, αλλαγή της τεχνολογίας εκτροφής, τροποποίηση του προγράμματος παραγωγής, αλλαγή του ενδεχομένου τεχνικού συμβούλου που έχει την ευθύνη σύλληψης του σχεδίου κλπ.), η Επιτροπή πρέπει να  έχει ενημερωθεί πριν να λάβει τυχόν απόφαση χορήγησης συνδρομής.  Κάθε τροποποίηση των εργασιών, που θα επέλθει μετά την απόφαση αυτή, θα απαιτήσει μια νέα εξέταση του σχεδίου που δύναται να οδηγήσει σε μεταίωση της συνδρομής, εάν οι τροποποιήσεις που επήλθαν στο σχέδιο θεωρηθούν απαράδεκτες).   ΠΑΡΑΡΤΗΜΑ Β1   ΕΡΩΤΗΜΑΤΟΛΟΓΙΟ Τεχνική, οικονομική και κοινωνική κατάσταση πριν και μετά από την πραγματοποίηση του σχεδίου    ΠΑΡΑΡΤΗΜΑ Β2   ΑΝΑΚΕΦΑΛΑΙΩΣΗ ΤΩΝ ΠΡΟΒΛΕΠΟΜΕΝΩΝ ΕΡΓΑΣΙΩΝ  (1)  ΠΑΡΑΡΤΗΜΑ Δ1   ΣΥΝΟΠΤΙΚΟΣ ΙΣΟΛΟΓΙΣΜΟΣ    ΠΑΡΑΡΤΗΜΑ Δ2   ΣΥΝΟΠΤΙΚΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ ΤΩΝ ΤΡΙΩΝ ΤΕΛΕΥΤΑΙΩΝ ΕΤΩΝ    ΠΑΡΑΡΤΗΜΑ Δ3   ΠΡΟΒΛΕΠΟΜΕΝΟΣ ΛΟΓΑΡΙΑΣΜΟΣ ΕΚΜΕΤΑΛΛΕΥΣΗΣ ΚΑΙ ΛΟΓΑΡΙΑΣΜΟΣ ΚΕΡΔΩΝ ΚΑΙ ΖΗΜΙΩΝ     (1) Η ανακεφαλαίωση αυτή σκοπεύει να ομαδοποιήσει  τις διάφορες δαπάνες. Εν πάση περιπτώσει, πρέπει να επισυναφθεί στο σχέδιο αναλυτική προσφορά για τις κατασκευές, οι προσφορές των οίκων που είναι ειδικευμένοι στην παράδοση των μηχανημάτων  και των διαφόρων εξοπλισμών και μία καταμέτρηση και χρονοδιάγραμμα των εργασιών (σε ένα αντίγραφο).      ΠΑΡΑΡΤΗΜΑ III   ΑΙΤΗΣΗ ΣΥΝΔΡΟΜΗΣ ΤΟΥ ΤΑΜΕΙΟΥ (Να συμπληρωθεί στη γραφομηχανή ή με κεφαλαία γράμματα σε δύο αντίγραφα)    ΠΑΡΑΡΤΗΜΑ Α   ΔΙΟΙΚΗΤΙΚΟ ΕΓΓΡΑΦΟ ΠΟΥ ΑΦΟΡΑ ΤΟ ΣΧΕΔΙΟ    ΠΑΡΑΡΤΗΜΑ Β  Γενική περιγραφή του σχεδίου Η εξέταση κάθε σχεδίου, από πλευράς των υπηρεσιών της Επιτροπής, θα πραγματοποιηθεί με την ανάλυση των παρακάτω στοιχείων που πρέπει να προσαρτώνται στην αίτηση συνδρομής και στο παράρτημα Α που συμπληρώνεται από το κράτος μέλος:  α) Ένα ερωτηματολόγιο (Β 1) συμπληρωμένο με τα αναγκαία δικαιολογητικά (καταστατικά, παραχωρήσεις, εξουσιοδοτήσεις), καθώς και φωτογραφίες της περιοχής.  β) Μία περιγραφική έκθεση που να δίνει όλες τις λεπτομέρειες που απορρέουν από την πολυπλοκότητα του σχεδίου και ιδιαίτερα:  - γενικές παρατηρήσεις του δικαιούχου επί των στόχων που επιδιώκονται με τη δημιουργία μιας προστατευόμενης θαλάσσιας ζώνης- - περιγραφή της κατάστασης των τοπικών αλιευτικών δραστηριοτήτων όσον αφορά:  - τα χαρακτηριστικά τoυ αναφερόμενου στόλου και τους τρόπους εκμετάλλευσης,  - τις υπάρχουσες ή προβλεπόμενες δραστηριότητες κογχυλοκαλλιέργειας, μυτιλοκαλλιέργειας κλπ. ή θαλάσσιας καλλιέργειας,  - τις επαγγελματικές και οικονομικές οργανώσεις και ιδιαίτερα τις συνεταιριστικές οργανώσεις και τις αναγνωρισμένες οργανώσεις παραγωγών,  - τα κύρια μέτρα για την αλιεία που έχουν ληφθεί τα τελευταία 10 χρόνια, τα βασικά χαρακτηριστικά των κανονισμών που ισχύουν και το βαθμό εφαρμογής τους- - προηγούμενες μελέτες που έγιναν στην αναφερόμενη από το σχέδιο (1) θαλάσσια περιοχή, περιγραφή σχετικών επιστημονικών ερευνών, οργανισμοί που είχαν σχέση με τις παραπάνω έρευνες-μελέτες και σχετική σημασία τους στην πραγματοποίηση του σχεδίου- - περιγραφή της τοποθεσίας που επιλέχθηκε για την εγκατάσταση της προστατευόμενης θαλάσσιας ζώνης: εύτροφα ή ολιγότροφα χαρακτηριστικά της θαλάσσιας περιοχής. Οροθέτηση και βαθομετρικά στοιχεία της περιοχής. Πλάνο κυματισμού και ρευμάτων της περιοχής,  της περιοδικότητας και της έντασης των καταιγίδων. Γενικά χαρακτηριστικά του θαλάσσιου βυθού, λαμβανομένου υπόψη του τύπου των ιζημάτων και της ενδεχόμενης παρουσίας των σκληρών υποστρωμάτων, σκοπέλων ή τεχνητών υπερ(υπο)θαλάσσιων κατασκευών, καθώς  επίσης και ναυαγίων- ανάλυση της δυνατότητας του πυθμένα να υποβαστάζει τις κατασκευές- - περιγραφή της πανίδας και της χλωρίδας που υπάρχει στην επιλεγείσα περιοχή όσον αφορά, ιδιαίτερα, ζώνες φυκών ή μυδοτόπους- - τεχνική περιγραφή της κατασκευής που προβλέπεται από το σχέδιο, και ιδιαίτερα:  - περιγραφή των χρησιμοποιούμενων στοιχείων, του βασικού υλικού τους, του τύπου τους (ακινήτου ή κινητού), της τυχόν μονιμότητάς τους κλπ.,  - αιτιολόγηση της εκλογής των στοιχείων που θα χρησιμοποιηθούν,  - περιγραφή της ολικής κατασκευής και του συνδυασμού των ακινήτων και κινητών στοιχείων,  - περιγραφή της χρησιμοποιούμενης τεχνολογίας- - προβλεπόμενες συνέπειες από την πραγματοποίηση της επένδυσης, λαμβάνοντας υπόψη:  - τα αποτελέσματα που έχουν διαπιστωθεί από παρόμοιες επενδύσεις,  - τα αποτελέσματα που προβλέπονται στην παράκτια διευθέτηση,  - τα αποτελέσματα που προκύπτουν από τη δημιουργία ιχθυοτόπων,  - την προβλεπόμενη αποδοτικότητα,  - τις ανάγκες της αγοράς,  - τις επιπτώσεις στην απασχόληση- - περιγραφή των προβλεπομένων μέτρων επιτήρησης, ιδιαίτερα κατά τη διάρκεια των τριών πρώτων χρόνων που απαγορεύεται κάθε αλιευτική δραστηριότητα στην περιοχή πραγματοποίησης του σχεδίου.  γ) Μία ανακεφαλαίωση του κόστους των εργασιών (Β 2) με συνημμένα δικαιολογητικά έγγραφα (προϋπολογισμός των αστικών κατασκευών και προσφορές των εμπορικών οίκων που είναι ειδικευμένοι στην παράδοση μηχανών και διαφόρων εξοπλισμών, σχέδια και  χρονοδιαγράμματα των εργασιών, σε ένα μόνο αντίγραφο).  δ) Ισολογισμοί του δικαιούχου σχετικά με τα τρία προηγούμενα οικονομικά έτη από εκείνο κατά το οποίο υπεβλήθη το σχέδιο.  Κάθε σχέδιο που δεν συνοδεύεται από έκθεση ή ερωτηματολόγιο σωστά συμπληρωμένο, καθώς και από τα παραρτήματα, δεν θα είναι δυνατόν να εξετασθεί από τις υπηρεσίες της Επιτροπής, δεν θα είναι δυνατόν να ληφθεί υπόψη και θα απορρίπτεται λόγω έλλειψης  επαρκών πληροφοριών.  Κρίνεται σκόπιμο να υπογραμμισθεί ότι ακόμη και αν η σύνταξη μιας έκθεσης φαίνεται στον δικαιούχο, εκ πρώτης όψεως, ένα πολύπλοκο έργο, αυτή και το ερωτηματολόγιο θα επιτρέψουν να εκτιμηθούν καλύτερα οι λόγοι της επένδυσης που πρόκειται να  πραγματοποιηθεί, το ενδιαφέρον για τον προσανατολισμό των διαρθρώσεων και να δοθεί τελικά ο βαθμός της προτεραιότητας του σχεδίου.  Σημείωση Ο δικαιούχος ενημερώνεται ότι σε περίπτωση χρηματοδότησης των σχεδίων από την Επιτροπή, αυτά πρέπει να πραγματοποιηθούν κατά τον τύπο που προβλέπται από την τεκμηρίωση που προσαρτάται στο σχέδιο. Εάν πρέπει να επέλθουν σημαντικές μεταβολές στο πρόγραμμα  των εργασιών, η Επιτροπή πρέπει να έχει ενημερωθεί πριν να λάβει τυχόν απόφαση χορήγησης συνδρομής.  Κάθε τροποποίηση των εργασιών, που θα επέλθει μετά την απόφαση αυτή, θα απαιτήσει μία νέα εξέταση του σχεδίου που δύναται να οδηγήσει σε ματαίωση της συνδρομής εάν οι τροποποιήσεις που επήλθαν στο σχέδιο δεν θεωρούνται επιθυμητές.   ΠΑΡΑΡΤΗΜΑ Β1   ΕΡΩΤΗΜΑΤΟΛΟΓΙΟ    ΠΑΡΑΡΤΗΜΑ Β2   ΑΝΑΚΕΦΑΛΑΙΩΣΗ ΤΩΝ ΠΡΟΒΛΕΠΟΜΕΝΩΝ ΕΡΓΑΣΙΩΝ  (2)  ΠΑΡΑΡΤΗΜΑ Β3   ΠΡΟΒΛΕΨΕΙΣ ΠΑΡΑΓΩΓΗΣ ΣΤΗ ΖΩΝΗ ΔΙΕΥΘΕΤΗΣΗΣ (Περίμετρος αυξημένη κατά 500 μέτρα γύρω από τη ζώνη)     (1) Προσοχή: Το σημείο αυτό είναι πολύ σημαντικό.  (2) Η ανακεφαλαίωση αυτή έχει σκοπό να ομαδοποιήσει τις δαπάνες. Πρέπει, εν πάση περιπτώσει, να επισυνάπτονται στο σχέδιο ο προβλεπόμενος προϋπολογισμός των αστικών κατασκευών και οι προϋπολογισμοί των οίκων που ειδικεύονται στην παράδοση των μηχανών  και των διαφόρων εξοπλισμών και στο σχεδιασμό των εργασιών.